
TEISĖJŲ TARYBA

NUTARIMAS
DĖL ŠAKINIO LIETUVOS TEISMŲ SISTEMOS KORUPCIJOS PREVENCIJOS VEIKSMŲ PLANO 2022–2025 METAMS IR JO ĮGYVENDINIMO PRIEMONIŲ PLANO 2022–2023 METAMS PATVIRTINIMO

2024 m. birželio 20 d. Nr. 13P-77-(7.1.2.)
Vilnius

Teisėjų taryba,
vadovaudamasi Lietuvos Respublikos teismų įstatymo 120 straipsnio 27 punktu, Teisėjų tarybos darbo reglamento, patvirtinto Teisėjų tarybos 2017 m. vasario 24 d. nutarimu Nr. 13P-30-(7.1.2) „Dėl Teisėjų tarybos darbo reglamento patvirtinimo“, 21.30 papunkčiu, 2022–2033 metų nacionalinės darbotvarkės korupcijos prevencijos klausimais, patvirtintos 2022 m. birželio 28 d. Lietuvos Respublikos Seimo nutarimu Nr. XIV-1178, 173 punktu, 2022–2033 metų nacionalinės darbotvarkės korupcijos prevencijos klausimais įgyvendinimo 2023-2025 metų plano, patvirtinto Lietuvos Respublikos Vyriausybės 2023 m. gegužės 3 d. nutarimu Nr. 324, 3.1.1. papunkčiu,
n u t a r i a:
1. Patvirtinti Šakinio Lietuvos teismų sistemos korupcijos prevencijos veiksmų plano 2022–2025 metams (toliau – Veiksmų planas) priemonių planą 2024–2025 metams (toliau – Priemonių planas) (pridedama).
2. Paskelbti šį nutarimą Teisės aktų registre ir Veiksmų planą vykdančių teismų sistemos subjektų interneto svetainėse.
3. Pavesti teismų pirmininkams ir Nacionalinės teismų administracijos vadovui supažindinti visus darbuotojus su šiuo nutarimu ir juo patvirtintu Priemonių planu bei paskirti už Priemonių plano vykdymą atsakingus asmenis.



Pirmininkė        	   Sigita Rudėnaitė


Sekretorius     	      Ramūnas Gadliauskas



2





PATVIRTINTA
Teisėjų tarybos 2024 m. birželio 20 d.
nutarimu Nr. 13P-77-(7.1.2.)

ŠAKINIO LIETUVOS TEISMŲ SISTEMOS KOVOS SU KORUPCIJA VEIKSMŲ PLANO 2022–2025 METAMS
ĮGYVENDINIMO 2024–2025 METAMS 
PRIEMONIŲ PLANAS


Vartojami trumpiniai:
1.	AS – Nacionalinės teismų administracijos Administravimo skyrius;
2.	CS – Centrinis už korupcijai atsparios aplinkos kūrimą visoje teismų sistemoje atsakingas subjektas;
3.	FBS – Nacionalinės teismų administracijos Finansų ir biudžeto skyrius;
4.	ITS – Nacionalinės teismų administracijos Informacinių technologijų skyrius;
5.	KS – Nacionalinės teismų administracijos Komunikacijos skyrius;
6.	LITEKO – Lietuvos teismų informacinė sistema;
7.	MC – Nacionalinės teismų administracijos mokymo centras;
8.	MTBS – Nacionalinės teismų administracijos Mokymų ir tarptautinio bendradarbiavimo skyrius;
9.	NTA – Nacionalinė teismų administracija;
10.	TRAS – Nacionalinės teismų administracijos Teisinio reguliavimo ir atstovavimo skyrius;
11.	TT – Teisėjų taryba;
12.	TVS – Nacionalinės teismų administracijos Teismų veiklos skyrius;
13.	SPS – Nacionalinės teismų administracijos Strateginio planavimo skyrius.

	Nr.
	Priemonės/veiklos
	Įgyvendinimo terminas
	Atsakingi vykdytojai
	Įgyvendinimo vertinimo kriterijai 

	VEIKSMŲ PLANO TIKSLAS – KURTI KORUPCIJAI IR BET KOKIO POBŪDŽIO NETEISĖTAI ĮTAKAI ATSPARIĄ TEISMŲ SISTEMĄ, ŠALINTI KORUPCIJOS RIZIKOS TEISMŲ SISTEMOJE GRĖSMES.

	1 uždavinys – antikorupcinio sąmoningumo teismų sistemoje didinimas.

	1.
	Atlikti anoniminį teisėjų ir teismų darbuotojų (ne)tolerancijos korupcijai tyrimą.
	2024-07-31
	CS 
	Atliktas (ne)tolerancijos korupcijai teismuose tyrimas, kurio apibendrinimu identifikuotos spęstinos vidinės teismų problemos korupcijos prevencijos srityje.

	2.
	Naujai dirbti priimtus asmenis supažindinti su Lietuvos teismų skaidrumo politika
	nuolat
	Teismų pirmininkai ar jų įgalioti asmenys, NTA direktorius ar jo įgaliotas asmuo
	Visi naujai teismuose ar NTA pradėję dirbti asmenys supažindinti su Lietuvos teismų skaidrumo politika.

	3.
	Teismų viešose erdvėse skelbti informaciją, kaip pranešti Specialiųjų tyrimų tarnybai apie pastebėtas korupcinio pobūdžio veikas
	nuolat
	Teismų pirmininkai ar jų įgalioti asmenys
	Visuose Lietuvos teismuose viešosiose erdvėse yra aiškiai pateikiama informacija apie korupcinio pobūdžio elgesio netoleravimą ir pareigą pranešti apie pastebėtas korupcinio pobūdžio veikas.

	4.
	Didinti teismų sistemos darbuotojų sąmoningumą apie pranešimų, susijusių su pastebėtais galimai neteisėtais veiksmais, pateikimo svarbą, priminti apie galimybes anonimiškai naudoti vidinį informacijos apie pažeidimus teikimo kanalą teismuose.
	2025-12-31
	CS, KS, NTA direktoriaus įsakymu paskirtas kompetentingas subjektas, administruojantis vidinį informacijos apie pažeidimus teikimo kanalą, nagrinėjantis juo gautą informaciją apie pažeidimus

	Atlikta vidinio informacijos apie pažeidimus teikimo kanalo tikslo ir naudos kampanija.

	5.
	Organizuoti teisėjų ir teismų sistemos darbuotojų mokymus korupcijos prevencijos bei viešų ir privačių interesų derinimo srityse.

	2024-12-31/2025-12-31
	Teismų pirmininkai ar jų įgalioti asmenys, NTA MTBS

	Visose teismų sistemos institucijose keliamos darbuotojų kompetencijos korupcijos prevencijos ir viešų ir privačių interesų derinimo srityse.

	6.
	Priminti teismų sistemos darbuotojams pareigą deklaruoti viešuosius ir privačius interesus.
	kiekvieną metų ketvirtį
	Teismų pirmininkai ar jų įgalioti asmenys, NTA direktorius ar jo įgaliotas asmuo,

	Teismų sistemos darbuotojams kas ketvirtį el. laišku primenama apie pareigą deklaruoti viešuosius ir privačius interesus.

	7.
	Vykdyti teisėjų ir teismų darbuotojų viešųjų ir privačių interesų derinimo stebėseną, užtikrinant informacijos, esančios viešų ir privačių interesų deklaracijose savalaikį pateikimą asmenims, atsakingiems už bylų skirstymą teisme.
	nuolat
	Teismų pirmininkai ar jų įgalioti asmenys
	Atlikti privačių interesų deklaracijų pildymo, tikslinimo ir pateikimo taisyklių laikymosi patikrinimai, susisteminti duomenys dėl galimų interesų konfliktų pateikti teismo pirmininkui ir/ar skyrių pirmininkams bei bylas skirstantiems asmenims.

	8.
	Inicijuoti vidines diskusijas apie neteisėto poveikio teismams rizikas ir jų valdymo priemones.
	2025-12-31
	Teismų pirmininkai, CS
	Kiekviename teisme ir NTA bent kartą per metus pasirinkta forma organizuota vidinė diskusija korupcijai atsparios aplinkos kūrimo klausimais, apžvelgiant didžiausias su korupcija susijusias rizikas toje įstaigoje.





	2 uždavinys – veiklos skaidrumo ir atvirumo užtikrinimas

	9.
	Didinti duomenų prieinamumo apie Lietuvos teismų veiklą apimtis.
	2024-12-31 – 2025-12-31
	NTA KS, SPS, ITS, CS

	Kiekvienais metais atnaujinti tinklalapio „Atviri teismai“ esančius duomenis, imtis priemonių šio įrankio žinomumui didinti visuomenėje ir teismų sistemoje. 

	10.
	Parengti priemones teismų skiriamų baudų ir kitų bylinėjimosi išlaidų apskaitai.
	2025-12-31
	TT, TRAS, FBS, ITS
	Parengtas iš teismų skiriamų baudų gaunamų pajamų ir valstybės naudai priteistų bylinėjimosi išlaidų apskaitos modelis, pradėti šio modelio įgyvendinamieji darbai.


	11.

	Tobulinti bylų paskirstymo teismuose procesą pagal 2019 m. Specialiųjų tyrimų tarnybos Korupcijos rizikos analizėje pateiktas rekomendacijas. 
	2025-12-31
	TT, ITS, TVS
	Išplėstos LITEKO Bylų paskirstymo modulio techninės galimybės;
Užtikrinta, kad bylų paskirstymo procedūros atlikimas naudojantis Bylų paskirstymo moduliu būtų vykdomas, kiek tai įmanoma technologiškai, privalomųjų žingsnių principu;
Patobulinta teisėjams tenkančio krūvio bylų paskirstymo procese apskaičiavimo tvarka ir formulės, atsižvelgiant į jiems paskirtų bylų sudėtingumą ir skaičių per tam tikrą periodą, posėdžių planavimą, kitus aspektus, turinčius įtakos teisėjų darbo krūvio tolygumui užtikrinti;
Pritaikytos Bylų paskirstymo modulio funkcijos skirstant bylas apeliacinės ir kasacinės instancijų procesų metu;
Užtikrintas teisėjų kolegijų sudarymo atsitiktinumas, kad kolegijų generavimo procedūros nebūtų nuspėjamos visuose teismuose;
Pritaikytos Bylų paskirstymo modulio techninės galimybės sudarant atrankos kolegijas Lietuvos Aukščiausiajame Teisme;
Parengtas Bylų paskirstymo modulio naudotojo vadovas;
Užtikrintas funkcijų atskyrimas ir veiksminga išorės bei vidaus kontrolė.

	12.
	Parengti interesų konfliktų valdymo gaires teismuose ir NTA.


	2025-06-31
	TT, AS, CS
	Parengtos ir pristatytos metodinės interesų konfliktų valdymo rekomendacijos (gairės) teismuose ir NTA. 

	13.
	Viešinti teismų pirmininkų, teismų pirmininkų pavaduotojų, skyrių pirmininkų, NTA direktoriaus ir jo pavaduotojų darbotvarkes.


	nuolat
	Teismų pirmininkai ar jų įgalioti asmenys, KS

	Kiekvieno teismo ir NTA interneto svetainėje skelbiamos teismo pirmininko, teismo pirmininkų pavaduotojų, skyrių pirmininkų, NTA direktoriaus ir jo pavaduotojų darbotvarkės.

	14.
	Vykdyti nuoseklią komunikaciją NTA ir teismų sistemos socialiniuose tinkluose.

	nuolat
	KS, teismų komunikacijos specialistai
	Skelbiamos teismų sistemos aktualijos NTA ir teismų sistemos socialiniuose tinkluose (Facebook, Linkedin, Instagram), stiprinant teismų bendruomenės atvirumą.

	15.
	Inicijuoti visuomenės nuomonės apklausas apie teismų veiklos ir aptarnavimo kokybę.

	2025-12-31
	KS, teismų komunikacijos specialistai
	Stebimas visuomenės teismų veiklos įvairiais aspektais vertinimas, nustatomos tobulintinos veiklos sritys, procesai.

	16.
	Inicijuoti teismų atstovų dalyvavimą radijo ir televizijos laidose, publikacijas žiniasklaidoje teismų veiklos temomis.

	nuolat
	KS, teismų komunikacijos specialistai
	Inicijuota ir dalyvauta ne mažiau kaip 20 radijo ir televizijos laidų / parengta publikacijų per metus.

	17.
	Viešinti nustatytus korupcinio pobūdžio pažeidimus teismų sistemoje ir jų tyrimo rezultatus.

	nuolat
	CS, KS, teismų komunikacijos specialistai
	Skelbiama informacija apie nustatytus netoleruojamus neteisėto poveikio teismų sistemai atvejus bei jų padarinius. 

	18.
	Atlikti teismo pareigūnų, sprendžiančių kolegijų sudarymo ir bylų paskirstymo klausimus, nusišalinimo praktinio taikymo ir teisinio (su)reguliavimo analizę.
	2025-03-31
	CS 
	Siekiant tinkamo nusišalinimo instituto įgyvendinimo, atlikta teismo pareigūnų, sprendžiančių kolegijų sudarymo ir bylų paskirstymo klausimus, nusišalinimo praktinio taikymo ir teisinio (su)reguliavimo ir analizė, pateiktos išvados.

	19.
	Išnagrinėti ir (ar) identifikuoti galimas piktnaudžiavimo procesinėmis teisėmis ir proceso vilkinimo prielaidas, parengti teismo posėdžių organizavimo ir skyrimo (derinimo) koncepciją.
	2025-12-31
	TT, NTA TVS, CS
	Parengta teismo posėdžių organizavimo ir skyrimo (derinimo) koncepcija civilinėse ir baudžiamosiose bylose.

	20.
	Siekiant užtikrinti duomenų naudotojui patogią LITEKO tvarkomų duomenų paiešką bei duomenų naudojimą išorės ir vidaus vartotojui, atlikti duomenų pasiekiamumo analizę, prireikus pateikti siūlymus dėl šios sistemos tobulinimo.
	2025-12-31
	TVS, ITS, Duomenų apsaugos pareigūnas
	Atlikta analizė, prireikus pateikti siūlymai dėl LITEKO2 sistemos tobulinimo.

	21. 
	Atnaujinti teisėjų etikos kodekso praktinį vadovą.
	2025-12-31
	Teisėjų etikos ir drausmės komisija, AS, KS

	Atnaujintas teisėjų etikos kodekso praktinis vadovas.






	3 uždavinys – korupcijos prevencijos veiklos koordinavimas

	22.
	Parengti neteisėto poveikio rizikų valdymo metodiką.
	2024-12-31
	TT, CS


	Parengta neteisėto poveikio rizikų valdymo metodika.

	23.
	Teikti metodinę pagalbą teismams korupcijai atsparios aplinkos kūrimo srityje.
	nuolat
	CS
	Esant poreikiui teismams teikiamos konsultacijos ir rengiamos metodinės priemonės korupcijai atsparios aplinkos kūrimo klausimais.

	24. 
	Organizuoti centrinio už korupcijai atsparios aplinkos kūrimą Lietuvos teismuose atsakingo subjekto susitikimus su teismų atstovais.
	2024-12-31 – 2025-12-31
	CS
	Per metus suorganizuoti ne mažiau kaip 2 susitikimai aktualiomis temomis.

	25.
	Atnaujinti teismų sistemos intranetą, užtikrinant efektyvią informacijos apie korupcijai atsparios aplinkos Lietuvos teismuose kūrimą sklaidą
	2024-12-31
	KS, ITS
	Atnaujintas teismų sistemos vidinis intranetas, kuriame, be kita ko, pateikiama informacija teismuose dirbantiems asmenims kaip ir kur pranešti pastebėjus korupcijos atvejus teisme, pateikiama aktuali informacija apie korupcijos apraiškų valdymo priemones, kaupiama ir talpinama mokymų medžiaga, teikiamos konsultacijos. 

	26.
	Užtikrinti atsparumo korupcijai lygio nustatymo atlikimą.
	Ne vėliau kaip po pusės metų nuo Vyriausybės patvirtintos metodikos įsigaliojimo
	CS


	Kartą per metus atliktas teismų sistemos institucijų atsparumo korupcijai lygio nustatymas.

	27. 
	Parengti teismų sistemos vidinės komunikacijos strategiją, numatant joje pranešimų apie galimas korupcijos apraiškas Lietuvos teismuose tvarką.
	2025-12-31
	TT, TT Komunikacijos komitetas, KS
	Parengta teismų sistemos vidinės komunikacijos strategija.

